جرمنی میں ایک لاکھ شہری کرونا وائرس سے صحت یاب
جمعرات تک کرونا وائرس کے 7 لاکھ 40 ہزار مریض صحت یاب ہوچکے تھے۔ ان میں جرمنی کے ایک لاکھ 3 ہزار شہری شامل تھے۔ امریکہ کی تین ریاستیں ایسی ہیں جہاں 10 سے کم اموات ہوئی ہیں۔ الاسکا اور جنوبی ڈکوٹا میں نو نو اور وایومنگ میں چھ افراد ہلاک ہوئے ہیں۔
ویب ڈیسک — جانز ہاپکنز یونیورسٹی اور ورڈومیٹرز کے مطابق، 24 گھنٹوں کے دوران برطانیہ میں 638، فرانس میں 516، اٹلی میں 464، اسپین میں 440، برازیل میں 407، بیلجیم میں 228، کینیڈا میں 167، نیدرلینڈز میں 123، ترکی میں 115 اور میکسیکو میں 113 افراد ہلاک ہوگئے۔ ایران میں یہ تعداد 90، جرمنی میں 89 اور سویڈن میں 84 تھی۔ اب تک 15 ملکوں میں کرونا وائرس سے ایک ہزار یا زیادہ اموات ہو چکی ہیں۔ اٹلی میں کل تعداد 25549، اسپین میں 22157، فرانس میں 21856، برطانیہ میں 18738، بیلجیم میں 6490، ایران میں 5481، جرمنی میں 5404، چین میں 4632 اور نیدرلینڈز میں 4177 ہے۔ برازیل میں 3313، ترکی میں 2491، کینیڈا میں 2141، سویڈن میں 2021 اور سوئزرلینڈ میں 1549 افراد ہلاک ہو چکے ہیں۔ امریکہ میں جمعرات کی سہہ پہر تک 27 ہزار نئے کیسز سامنے آئے تھے اور دو ہزار افراد کا انتقال ہوا تھا۔ ملک میں 45 لاکھ ٹیسٹ کیے جاچکے ہیں، 8 لاکھ 75 ہزار مریضوں کی تصدیق ہوئی ہے اور ان میں سے ساڑھے 49 ہزار چل بسے ہیں۔ امریکہ کی 9 ریاستوں میں وبا سے ایک ہزار سے زیادہ ہلاکتیں شمار کی جا چکی ہیں۔ نیویارک میں 20861، نیوجرسی میں 5368، مشی گن میں 2977، میساچوسیٹس میں 2360، پینسلوانیا میں 1713، الی نوئے میں 1688، کنیٹی کٹ میں 1639، لوزیانا میں 1599 اور کیلی فورنیا میں 1512 مریض دم توڑ گئے ہیں۔ فلوریڈا میں یہ تعداد 960 ہے۔ امریکہ کی تین ریاستیں ایسی بھی ہیں جہاں 10 سے کم اموات ہوئی ہیں۔ الاسکا اور جنوبی ڈکوٹا میں نو نو اور وایومنگ میں چھ افراد ہلاک ہوئے ہیں۔ امریکہ کے بعد کرونا وائرس کے مریضوں کی سب سے بڑی تعداد اسپین میں ہے۔ وہاں 2 لاکھ 13 ہزار کیسز سامنے آچکے ہیں۔ اٹلی میں ایک لاکھ 89 ہزار، فرانس میں ایک لاکھ 58 ہزار، جرمنی میں ایک لاکھ 51 ہزار، برطانیہ میں ایک لاکھ 31 ہزار اور ترکی میں ایک لاکھ ایک ہزار مریضوں کی تصدیق ہوچکی ہے۔ مزید 25 ملکوں میں 10 ہزار یا زیادہ کیسز ہیں جن میں اب بھارت اور پاکستان بھی شامل ہیں۔ وائرس کو کنٹرول کرنے کے لیے ہر ملک اپنے زیادہ سے زیادہ شہریوں کے ٹیسٹ کرنے کی کوشش کر رہا ہے۔ روس میں اب تک 24 لاکھ، جرمنی میں 20 لاکھ 72 ہزار، اٹلی میں 15 لاکھ 79 ہزار، اسپین میں 9 لاکھ 30 ہزار، ترکی میں 7 لاکھ 91 ہزار، متحدہ عرب امارات میں 7 لاکھ 90 ہزار، کینیڈا میں 6 لاکھ 20 ہزار، برطانیہ میں 5 لاکھ 83 ہزار، جنوبی کوریا میں 5 لاکھ 85 ہزار اور بھارت میں پورے 5 لاکھ ٹیسٹ ہو چکے ہیں۔ جمعرات تک کرونا وائرس کے 7 لاکھ 40 ہزار مریض صحت یاب ہو چکے تھے۔ ان میں جرمنی کے ایک لاکھ 3 ہزار، اسپین کے 89 ہزار، امریکہ کے 84 ہزار، چین کے 77 ہزار، ایران کے 64 ہزار، اٹلی کے 57 ہزار، فرانس کے 42 ہزار اور برازیل کے 25 ہزار شہری شامل تھے۔